ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE
privind aprobarea actualizării devizului general și a principalilor indicatori tehnico-economici pentru obiectivul de investiții “Reabilitare și modernizare străzi în municipiul Câmpulung Moldovenesc, județul Suceava”, finanțat prin Programul național de investiții “Anghel Saligny”
Amplasamentele care fac parte din obiectivul de invesiție “Reabilitare și modernizare străzi în municipiul Câmpulung Moldovenesc, județul Suceava”, respectiv strada Șandru și strada Valea Caselor, însumează o lungime totală de 5.706 ml.
Modernizarea va consta în realizarea unei structuri rutiere moderne, corectarea profilului longitudinal şi transversal, asigurarea şi preluarea apelor pluviale, asigurarea siguranţei circulaţiei.

Prin Hotărârea de Consiliu nr. 123 din 26.09.2024 s-a aprobat actualizarea devizului general, urmare a finalizării procedurilor de achiziție publică pentru obiectivul de investiții “Reabilitare și modernizare străzi în municipiul Câmpulung Moldovenesc, județul Suceava” finanțat prin Programul Național de Investiții “Anghel Saligny”.
Suma alocată pentru prezentul obiectiv de investiții de către Ministerul Dezvoltării, Lucrărilor Publice și Administrației prin contractul de finanțare nr. nr. 3120/31.01.2024 - 4119/06.02.2024, este de 8.000.000 lei cu T.V.A.
Urmare a finalizării procedurilor de achiziție publică, prin care s-a declarat câștigătoare asocierea S.C. CALCARUL S.A. – S.C. MAGHEBO S.R.L., s-a semnat contractul de lucrări nr. 21609/27.05.2024, cu o valoare a lucrărilor rezultată în urma întocmirii ofertei financiare de 11.842.378,08 lei cu T.V.A.

Conform Devizului General aprobat prin HCL nr. 123/2024, valoarea totală a investiției este de 12.641.322,01 lei cu T.V.A, din care finanțarea de la bugetul local va fi de 4.641.322,01 lei cu T.V.A.
În urma elaborării ultimei cereri către MDLPA pentru transferul unor sume aferente lucrărilor executate, am primit clarificarea numărul 24.376 din 09.07.2026 prin care se solicită prezentarea hotărârii Consiliului local de aprobare a devizului general și a indicatorilor tehnico-economici.
În aplicarea procedurilor specifice propun actualizarea devizului general cu valoarea totală a investiției de 11.302.595,07 lei cu T.V.A., din care finanțarea de la bugetul local va fi de 3.302.595,07 lei cu T.V.A.
Cu această prezentare supun aprobării dumneavoastră proiectul de hotărâre.
Primar,
Negură Mihăiţă
